smcproject/ml-wiki-sentences huggingface dataset:
പ്രത്യേകിച്ചും ഗവണ്മെന്റ് തല ചർച്ചകളിൽ പങ്കെടുക്കുമ്പോൾ.
മറ്റ് സമുദായ നേതാക്കളെല്ലാം തലനരച്ചവർ.
25 വയസുമാത്രം പ്രായമുള്ള പ്രസിഡൻറ് പലപ്പോഴും അവരുടെ ഇടയിലെ  ഒറ്റയാനായി മാറിയതു പോലെ തോന്നിയിരുന്നു.
ഒരുപക്ഷെ സംഘടനയുടെ അഭൂതപൂർണമായ വളർച്ചയ്ക്ക് ഒരു കാരണം യുവനേതൃത്വത്തിലുള്ള ജനത്തിൻറെ വിശ്വാസമായിരിക്കണം.
1977 ജനുവരി മാസം 23ന് വാർഷികം നടത്തുവാൻ തീരുമാനിച്ചു.
ആയ്തിലേയ്ക്കായി ഒരു സ്വാഗത സംഘം വിളിച്ചുചേർത്തു.
101 പേർ അടങ്ങുന്ന സ്വാഗതസംഘം ശ്രീ. സി. കെ. ശങ്കരൻ ചെയർമാനായും ചേർത്തല മുനിസിപ്പൽ കൌൺസിലർ ശ്രീ. കെ. എൻ. വെളുത്ത കൺവീനറായും രൂപീകരിച്ചു.
നമ്മുടെ സമുദായ ചരിത്രത്തിൽ എന്നെന്നും ഓർമ്മിക്കപ്പെടെണ്ടതായ ഒരു സംഭവമായി ഈ വാർഷികം മാറ്റിയെടുക്കണമെന്ന അഭിവാഞ്ചയായിരുന്നു എല്ലാവർക്കും.
ബിസിനസ്സ് സമ്മേളനം, പ്രകടനം, പൊതുസമ്മേളനം, സംഗീത സദസ്, നാടകം എന്നിവയായി അടിയന്തരാവസ്ഥ മൂലം ഊഷരമായ ചേർത്തലയുടെ മണ്ണിൽ പുതുമഴയായി KVMS.
5000 രൂപയുടെ ബജറ്റ്‌.
ശാഖകളിൽ നിന്നും 100 രൂപ വീതം  പിരിവ്.
കൂടാതെ സ്വാഗതസംഘത്തിൻറെ നേരിട്ട് പിരിവ് വ്യക്തികളിൽ നിന്നും സ്ഥാപനങ്ങളിൽ നിന്നും.
വാർഷിക ദിനമായി.
ചേർത്തല ടൌണും സമീപപ്രദേശങ്ങളും KVMS ൻറെ കൊടിതോരണങ്ങൾ കൊണ്ടു നിറഞ്ഞു.
രാവിലെ ടൌൺ LPSൽ തുടങ്ങിയ പ്രതിനിധി സമ്മേളനം പൊതുവെ ഭരണനേതൃത്വത്തെ പ്രകീർത്തിക്കുകയും കൂടുതൽ ഔന്യത്തിലെയ്ക്ക് പറക്കുവാൻ ആഹ്വാഹ്നം ചെയ്യുകയും ചെയ്തു.
പുതിയ ഭരണസമിതിയിൽ ഡോ. കെ. വേലായുധൻ എളമനയെ പ്രസിഡൻറ് ആയും  ശ്രീ. തിരുനല്ലൂർ വിജയൻ ജന.
സെക്രട്ടറിയായും പുതിയ ഭരണസമിതിയെ തിരഞ്ഞെടുത്തു.
തുടർന്ൻ നാലുമണിക്ക് തങ്കി കവലയിൽ നിന്നാരംഭിച്ച പ്രകടനം പൊതുസമ്മേളന വേദിയായ മുട്ടം ബസാറിലെത്തിയപ്പോഴെയ്ക്കും ആറുമണിയായി.
അത്ര വമ്പിച്ച പ്രകടനം നമ്മുടെ സഭാ ചരിത്രത്തിൽ പിന്നീടുണ്ടായിട്ടുണ്ടോ എന്നു പരിശോധിക്കേണ്ടി യിരിക്കുന്നു.
സ്വാഗത സംഘം പ്രസിഡന്റ് ശ്രീ. സി. കെ. ശങ്കരൻ അവർകളുടെ അദ്ധ്യക്ഷതയിൽ കൂടിയ പൊതു സമ്മേളനം ശ്രീ. ദാമോദരൻ കാളാശ്ശേരി എം.എൽ.എ. ഉദ്ഘാടനം ചെയ്തു.
സർവശ്രീ.
എൻ. പി. തണ്ടാർ എം.എൽ.എ., ഡോ. എം.എ. കുട്ടപ്പൻ, ഡോ. കെ. വേലായുധൻ എളമന, ടി. കെ. ഗോവിന്ദൻ, എൻ. വി. ശശിധരൻ മുതലായ നേതാക്കൾ പ്രസംഗിച്ചു.
തുടർന്ൻ പട്ടണക്കാട് പുരുഷോത്തമന്റെ സംഗീതസദസും ശ്രീമൂലനഗരം വിജയൻ (സിനിമ നടൻ) നയിച്ച ഗ്രീഷ്മം എന്ന നാടകവും ഉണ്ടായിരുന്നു.
നാടക മാനേജർ ശ്രീമൂലനഗരം മോഹനന് കൊടുക്കുവാൻ 800രൂപയുടെ കുറവു സംഭവിച്ചത് സമയത്തിനു നികത്തി സഭയുടെ അഭിമാനം സംരക്ഷിച്ചത് ശ്രീ. പപ്പച്ചൻ വാദ്യാർ അവർകളായിരുന്നു.
ആയത് തിരിച്ചു കൊടുക്കുവാൻ പിന്നീടു വന്ന ഭരണസമിതികൾ വൈമനസ്യം കാണിച്ചതിനാൽ അഞ്ചു കൊല്ലത്തിനു ശേഷം ശ്രീ. എൻ. വി. ശശിധരൻ തന്നെ സ്വന്തം കൈയ്യിൽ നിന്നും കൊടുത്തു.
കേരള വർമ്മ പഴശ്ശിരാജ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Pazhassi_Raja_(film)
എം ടി വാസുദേവൻ നായരുടെ തിരക്കഥയിൽ ഹരിഹരൻ സം‌വിധാനം ചെയ്ത് മലയാളം ഭാഷയിൽ 2009 ഒക്ടോബർ 16-ന്‌ പുറത്തിറങ്ങിയ ചലച്ചിത്രമാണ് കേരള വർമ്മ പഴശ്ശിരാജ .
2009-ലെ മമ്മൂട്ടിയുടെ ദീപാവലി റിലീസ് ചിത്രമായിരുന്നു ഇത്.
മമ്മൂട്ടി , ശരത് കുമാർ , കനിഹ , പത്മപ്രിയ എന്നിവർ മുഖ്യ വേഷങ്ങൾ കൈകാര്യം ചെയ്തിരിക്കുന്നു.
₹ 27 കോടി ചെലവിട്ടു നിർമ്മിച്ച ചലച്ചിത്രം മലയാള സിനിമാ ചരിത്രത്തിലെ ഏറ്റവും ചെലവേറിയ ചലച്ചിത്രമാണ്,.
ഇളയരാജ സംഗീതം നിർവഹിച്ചിരിക്കുന്ന ചലച്ചിത്രത്തിന്റെ ശബ്ദമിശ്രണം ഓസ്കാർ ജേതാവ് റസൂൽ പൂക്കുട്ടിയാണ്‌ നിർ‌വഹിച്ചിരിക്കുന്നത്.
ചിത്രത്തിന്റെ ചരിത്രപ്രാധാന്യം കണക്കിലെടുത്ത് കേരളസർക്കാർ ഇതിന്റെ പ്രദർശനത്തിന് 50% നികുതിയിളവ് പ്രഖ്യാപിച്ചിട്ടുണ്ട്.
അന്നത്തെ കാലത്തെ 50 കോടി അടുത്ത് കളക്‌ഷൻ നേടിയ എക്കാലത്തെയും മികച്ച ചിത്രമായിരുന്നു കേരളവർമ്മ പഴശ്ശിരാജാ .
ശബ്ദം നൽകിയവർ കഥാപാത്രങ്ങൾ മമ്മൂട്ടി – പഴശ്ശിരാജ ശരത് കുമാർ – എടച്ചേന കുങ്കൻ മനോജ് കെ. ജയൻ – തലക്കൽ ചന്തു പത്മപ്രിയ – നീലി കനിഹ ‌ – കൈതേരി മാക്കം സുരേഷ് കൃഷ്ണ – കൈതേരി അമ്പു സുമൻ – പഴയംവീടൻ ചന്തു തിലകൻ – കുറുമ്പ്രനാട് രാജ വീരവർമ്മ ലിൻഡ ആർസെനിയോ – ഡോറ സംഗീതം
ഒ.എൻ.വി. കുറുപ്പ് , ഗിരീഷ് പുത്തഞ്ചേരി , കാനേഷ് പുനൂർ എന്നിവർ എഴുതിയ ഗാനങ്ങൾക്ക് സംഗീതം പകർന്നതും ചിത്രത്തിന്റെ പശ്ചാത്തലസംഗീതം ഒരുക്കിയതും ഇളയരാജ ആണ്.
മികച്ച പശ്ചാത്തസംഗീതത്തിനുള്ള ദേശീയപുരസ്കാരം ഈ ചിത്രത്തിലൂടെ ഇളയരാജയ്ക്ക് ലഭിച്ചു.
കഥാപാത്രത്തിന്റെ പേര് ശബ്ദം നല്കിയത് എടച്ചേന കുങ്കൻ ഷോബി തിലകൻ ഗാനങ്ങൾ # ഗാനം ഗാനരചന പാടിയവർ ദൈർഘ്യം 1.
"മാതംഗാനനമബ്ജവാസരമണീ" പരമ്പരാഗതം കെ.ജെ. യേശുദാസ് 1:16 2.
"കുന്നത്തെ കൊന്നക്കും" ഒ.എൻ.വി. കുറുപ്പ് കെ. എസ്. ചിത്ര 5:12 3.
"ആദി ഉഷസ്സന്ധ്യ പൂത്തതിവിടെ" ഒ.എൻ.വി. കുറുപ്പ് കെ.ജെ. യേശുദാസ് , എം.ജി. ശ്രീകുമാർ 5:29 4.
"അമ്പും കൊമ്പും കൊമ്പൻ കാട്ടും" ഗിരീഷ് പുത്തഞ്ചേരി ഇളയരാജ , മഞ്ജരി , കുട്ടപ്പൻ 4:59 5.
"ഓടത്തണ്ടിൽ താളംകൊട്ടും കാറ്റിൽ" ഗിരീഷ് പുത്തഞ്ചേരി ചന്ദ്രശേഖരൻ, സംഗീത 5:07 6.
"ആലമണങ്കലമയ്ത്തവനല്ലേ" കാനേഷ് പുനൂർ എം.ജി. ശ്രീകുമാർ , വിധു പ്രതാപ് , സഫ്‌വാൻ,  കൃഷ്ണൻ ഉണ്ണി, അഷ്രഫ് തായിനേരി, എടവന ഗഫൂർ, ഫൈസൽ എളേറ്റിൽ .
4:47 പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് കേരള വർമ്മ പഴശ്ശിരാജ ഇന്റർനെറ്റ് മൂവി ഡാറ്റാബേസിൽ കേരള വർമ്മ പഴശ്ശിരാജ – മലയാളസംഗീതം.
ഇൻഫോ യുറ്റ്യൂബിൽ ചലച്ചിത്രം കേരളവർമ്മ പഴശ്ശിരാജ പഴശ്ശിരാജയെ കുറിച്ച ജി.പി. രാമചന്ദ്രന്റെ നിരൂപണം സ്വന്തം ബ്ലോഗിൽ അവലംബം ↑ http://sify.com/movies/fullstory.php?id=14884507 ↑ http://www.behindwoods.com/tamil-movie-news-1/apr-09-05/pazhassi-raja-30-04-09.html ↑ ↑ ↑
കേരള വികസന മാതൃക ഇംഗ്ലീഷ് വിലാസം https://ml.wikipedia.org/wiki/Kerala_model
ഇന്ത്യയിൽ കേരള സംസ്ഥാനത്തെ പ്രത്യേക സാഹചര്യങ്ങളിൽ വികസിച്ചുവന്ന സവിശേഷമായ സാമൂഹ്യ-സാമ്പത്തിക അവസ്ഥാവിശേഷത്തിനും അതിലേക്കു നയിച്ച നയങ്ങൾക്കും നൽകപ്പെടുന്ന പേരാണ്' കേരളാ മോഡൽ .
താരതമ്യേന കുറഞ്ഞ സാമ്പത്തിക വികസനത്തിനൊപ്പം ഉയർന്ന സാക്ഷരത , ആയുർദൈർഘ്യം, കുറഞ്ഞ ശിശുമരണ നിരക്ക് എന്നിവ ചേർന്ന അസംഗതാവസ്ഥയുടെ പേരിൽ ശ്രദ്ധിക്കപ്പെട്ട ഈ മോഡൽ, "കേരള പ്രതിഭാസം" എന്നും അറിയപ്പെടുന്നു.
കേരളത്തിന്റെ തുലനതയില്ലാത്ത  ജനസംഖ്യാസ്വരൂപവും(demographic profile) ഭൂമിശാസ്ത്രവും ഈ പ്രതിഭാസത്തിന്റെ വികാസത്തെ സഹായിച്ചിരിക്കാം എന്നു കരുതപ്പെടുന്നു.
ജനസംഖ്യയിൽ ഒരു വലിയ ശതമാനം പ്രവാസത്തിലായിരിക്കുന്നു എന്നതാണ് ഈ മോഡലിന്റെ ഒരു പ്രത്യേകത.
സമ്പദ് വ്യവസ്ഥ വലിയൊരളവോളം പ്രവാസികളുടെ വരുമാനത്തെ ആശ്രയിക്കാൻ ഇതു കാരണമായി.
സംസ്ഥാനത്തെ സാമ്പത്തികോല്പാദനത്തിന്റെ 20 ശതമാനത്തോളം പ്രവാസികളുടെ സംഭാവനയാണ്.
പ്രവാസികളിൽ ഒട്ടേറെപ്പേർ ഗൾഫ് നാടുകളിൽ നിർമ്മാണരംഗത്തും മറ്റും തൊഴിൽ കണ്ടെത്തി.
ആഗോള സമ്പദ് വ്യവസ്ഥയിൽ നിന്നുള്ള വരുമാനം കേരളത്തിന്റെ സമ്പദ് ഘടനയെ ചുമന്നു നിൽക്കുന്ന സ്ഥിതി എന്നു എസ്സ് ഇറുദയരാജൻ കേരളാ മോഡലിനെ വിശേഷിപ്പിക്കുന്നു.
തിരുവതാംകൂർ കൊച്ചി രാജവംശങ്ങളുടെ ജനോപകാരപ്രദമായ നടപടികളും ക്രിസ്ത്യൻ മിശിന്നറിമാരുടെ പ്രവർത്തനങ്ങളും ഈ വികസനത്തിന്‌ തുടക്കം കുറിച്ചു.
സവിശേഷമായ ഒരു കേരള മാതൃക സൃഷ്ടിക്കുന്നതിൽ കേരളത്തിന്റെ സിവിൽ സർവ്വീസ്, പൊതു വിദ്യാഭ്യാസ മേഖല, പൊതു മേഖല എന്നിവയും കാര്യമായ പങ്ക് വഹിച്ചിട്ടുണ്ട്.
അവലംബം ↑ {{ cite news }} : Check | url= value ( help ) ↑ ↑ 1 2 {{ cite news }} :  CS1 maint: date and year ( link )
http://www.ashanet.org/library/articles/kerala.199803.html
കേരള വിദ്യാർത്ഥി സംഘടന
കേരളത്തിൽ നക്സൽബാരി പ്രസ്ഥാനത്തിൽ വിശ്വസിക്കുന്നവരും അതിൽ പ്രവർത്തിക്കുന്നവരും രൂപംനൽകിയ വിദ്യാർത്ഥി പ്രസ്ഥാനമാണ് കേരള വിദ്യാർത്ഥി സംഘടന (കെ.വി.എസ്) .
അഭിനവ സി.പി.ഐ(എം.എൽ)ൻറെ വിദ്യർത്ഥി സംഘടനയായ കെ.വി.എസ് അടിയന്തരാവസ്ഥ കാലത്ത് കേരളത്തിലെ കലാലയങ്ങളിൽ ശക്തമായി പ്രവർത്തിച്ചിരുന്നു.
മാതൃസംഘടനയുടെ വിഭജനത്തിന് ശേഷം പി.സി.ഉണ്ണിചെക്കൻ നേതൃത്വം നൽക്കുന്ന സി.പി.ഐ(എം.എൽ) റെഡ് ഫ്ലാഗ് തങ്ങളുടെ വിദ്യർത്ഥി പ്രസ്ഥാനത്തിന് ഈ പേര് സ്വീകരിച്ചു.
തീവ്രഇടതുപക്ഷ വിദ്യാർത്ഥി പ്രസ്ഥാനമായ സംഘടന "വിദ്യാർത്ഥി" എന്ന പേരിൽ മാസികയും പ്രസിദ്ധീകരിച്ചിരുന്നു.
അവലംബം ↑ ↑ http://www.thehindu.com/2004/09/11/stories/2004091107700400.htm ↑ https://vidyarthimasika.wordpress.com/2012/06/20/%E0%B4%B5%E0%B4%BF%E0%B4%A6%E0%B5%8D%E0%B4%AF%E0%B4%BE%E0%B4%B0%E0%B5%8D%E2%80%8D%E0%B4%A4%E0%B5%8D%E0%B4%A5%E0%B4%BF-%E0%B4%AE%E0%B4%BE%E0%B4%B8%E0%B4%BF%E0%B4%95-%E0%B4%AA%E0%B5%8D%E0%B4%B0/
കേരള വിഷൻ
കേരള കമ്മ്യൂണിക്കേഷൻസ് കേബിൾ ലിമിറ്റഡ് മുന്നോട്ടുകൊണ്ടുപോകുന്ന ഒരു സ്വകാര്യ മലയാളം 24  മണിക്കൂർ ജനറൽ എന്റർടൈൻമെന്റ് ആൻഡ് ന്യൂസ് ചാനൽ ആണ് കേരളാ വിഷൻ .
ഭൂരിഭാഗം ഓഹരികളും കേബിൾ ഓപ്പറേറ്റർസ് അസോസിയേഷൻ (സിഓഎ) അംഗങ്ങളാണ്.
കേബിൾ ഓപ്പറേറ്ററിലൂടെ മാത്രമാണു ചാനൽ ലഭ്യമാകുന്നത് ചരിത്രം
2006 ൽ കെ.സി.സി.എല്ലിന്റെ ആദ്യ പദ്ധതി "കേരള വിഷൻ" ചാനൽ ആരംഭിച്ചു.
കേരളാ വിഷൻ എന്ന ഒരു ബ്രാൻഡ് നാമത്തിൽ കേരളത്തിലെ എല്ലാ സ്വതന്ത്ര കേബിൾ നെറ്റ് വർക്കുകളെയും കെ.സി.സി.എൽ ഒന്നിപ്പിച്ചു.
കേരള വിഷൻ കേരളത്തിലെ 14 ജില്ലകളിലെ ഭൂമിശാസ്ത്രപരമായ വിസ്തൃതിയുടെ 90% എത്തിയിട്ടുണ്ട്.
കേരള വർമ്മ വിദ്യാമന്ദിരം
കരുവ എം. കൃഷ്ണനാശാൻ കൊല്ലത്തു നടത്തിയിരുന്ന സംസ്കൃത വിദ്യാലയമാണ് കേരള വർമ്മ വിദ്യാമന്ദിരം.
അക്കാലത്തെ പ്രമുഖ പണ്ഡിതന്മാരായിരുന്ന മൂലൂർ , പെരുന്നെല്ലി , വെളുത്തേരി , കെ.സി. കേശവപിള്ള തുടങ്ങിയവരെല്ലാം ഇവിടെ കൂടി സാഹിത്യത്തെയും വൈദ്യത്തെയും സംബന്ധിച്ച ചർച്ചകൾ നടത്തിയിരുന്നു.
ഈ സംസ്കൃത വിദ്യാലയത്തിന്റെ ആഭിമുഖ്യത്തിൽ കേരളവർമ്മ വിദ്യാമന്ദിര ഗ്രന്ഥാവലി എന്ന പേരിൽ സംസകൃത ഗ്രന്ഥങ്ങൾ പ്രസിദ്ധപ്പെടുത്തി.
1900-ൽ പ്രവേശകം (സംസ്കൃത ഗ്രന്ഥം) ഗ്രന്ഥവും ബാലപാഠാമൃതം എന്ന ഗ്രന്ഥവും ലഘുകൗമുദി എന്ന വ്യാകരണ ഗ്രന്ഥവും  പ്രസിദ്ധീകരിച്ചത്.
ഇതിനനുബന്ധമായി  കൊല്ലം കരുവായിൽ രാജരാജവിലാസം എന്ന അച്ചുക്കൂടവും സ്ഥാപിച്ചു.
കേരളവർമ്മ വിദ്യാമന്ദിര ഗ്രന്ഥാവലി പ്രവേശകം പുറം കണ്ണികൾ പ്രവേശകം (സാഹിത്യ അക്കാദമി ഡിജിറ്റൽ ലൈബ്രറിയിൽ) അവലംബം ↑ https://keralakaumudi.com/static/pdf/keralakaumudi/2019-02-12/all.pdf ↑ https://archive.org/details/VidyamandiraGrandhavaliPravesakam/page/n3/mode/2up?view=theater ↑ http://ax.sayahna.org/ulloor/ulloor-5-57.html
കേരള വികാസ് കോൺഗ്രസ് ഈ ലേഖനത്തിന്റെ വിഷയം വിക്കിപീഡിയയുടെ notability guidelines for companies and organizations അനുസരിച്ച് ചോദ്യം ചെയ്യപ്പെട്ടിരിക്കുന്നു .
( April 2016 ) ( Learn how and when to remove this message ) Kerala_ Vikas _Congress Kerala_ Vikas _Congress
2014 ഒക്ടോബർ 25 ന് ഇന്ത്യൻ സംസ്ഥാനമായ കേരളത്തിൽ ജോസ്  ചെമ്പേരി നേതൃത്വത്തിൽ രൂപീകരിക്കപ്പെട്ട്‌ ഒരു രാഷ്ട്രീയ പാർട്ടിയാണ് കേരള വികാസ് കോൺഗ്രസ് സഖ്യ പിളർന്നു
കേരള വികാസ് കോൺഗ്രസ് (കെ.വി.സി) ബി.ജെ.പിയുടെ നേതൃത്ത്തിൽ ഉള്ള     എൻഡിഎയുടെ കേരള  സംസ്ഥാന ഘടകത്തിന്റെ  ഭാഗം ആയി സഖ്യമുണ്ടാക്കി.
2014 മുതൽ 2016 വരെയുള്ള കാലഘട്ടത്തിൽ എൻഡിഎയുടെ പിന്തുണയും  സഖ്യത്തെ അംഗീകരിക്കുകയും ചെയ്തു .
എന്നാൽ 2016-ലെ കേരള നിയമസഭാ തിരഞ്ഞെടുപ്പിൽ പാർട്ടി ദേശിയ ജനാധിപതൃ സഖൃം യുമായി തെറ്റി.
ജോസ്  ചെമ്പേരി നേതൃത്വത്തിൽ പ്രവർത്തിച്ചിരുന്ന കേരള വികാസ് കോൺഗ്രസ് (കെ.വി.സി) രൂപവത്കരിച്ചതിന്റെ  3ൽ വർഷത്തിൽ രണ്ട് പാർട്ടികളായി പിളർന്നിരുന്നു.
2016-ൽ  തമ്മിലുള്ള അഭിപ്രായവ്യത്യാസങ്ങൾ മുലം പാർട്ടി രണ്ട് ആയി  പിളർന്നു, പല മുന്നണിയിൽ ആയി ചിതറി കിടക്കുന്നു.
കെ.വി.സി - കേരള കോൺഗ്രസ് (ബി) ലയനം
ജോസ് ചെമ്പേരിയുടെ നേതൃത്വത്തിലുണ്ടായിരുന്ന 
കേരള വികാസ് കോൺഗ്രസ് പാർട്ടി  കേരള കോൺഗ്രസ് (ബി)യിൽ  2019 ജനുവരി 13-ന് തൃശ്ശൂർ തേക്കിൻകാട് മൈതാനത്ത് വെച്ച് നടന്ന റാലിയോടെ ലയിച്ചു.
ലയിച്ചതിനെ തുടർന്ന്  സംസ്ഥാന ജനറൽ സെക്രട്ടറിയായി പാർട്ടി ചെയർമാൻ ആർ.ബാലകൃഷ്ണപിള്ള നോമിനേറ്റ് ചെയ്തു.
http://www.keralakaumudi.com/news/kerala/general/jose-chemberi-37871%3Famp%3D1 vedece /ref
# ഘടകം നേതൃത്വം മുന്നണി * 1 കോരള വികാസ് കോൺഗ്രസ്‌ (ജോസ്  ചെമ്പേരി) ജോസ്  ചെമ്പേരി ഇടതു ജനാധിപത്യ മുന്നണിയെ 2 കോരള വികാസ് കോൺഗ്രസ്‌ (പ്രകാശ് കുര്യാക്കോസ്) പ്രകാശ് കുര്യാക്കോസ് ദേശിയ ജനാധിപതൃ സഖൃം അവലംബം
കാരിക്കോട് ശ്രീഭഗവതിക്ഷേത്രം
ഇടുക്കി ജില്ലയിലെ തൊടുപുഴ പട്ടണത്തിനു സമീപം കാരിക്കോട് സ്ഥിതി ചെയ്യുന്ന ഭഗവതി ക്ഷേത്രമാണ് കാരിക്കോട് ഭഗവതി ക്ഷേത്രം.
പ്രധാന പ്രതിഷ്ഠ ഭദ്രകാളിയായ കാരിക്കോട്ടമ്മ.
കീഴ്മലൈ നാടിന്റെ ആസ്ഥാനം കാരിക്കോട് ആയിരുന്നു.
വടക്കുംകൂറിന്റെ ഭാഗമായ കീഴ്മലൈ രാജാവിന്റെ കൊട്ടാരത്തിലെ ഉപസനാമൂർത്തി ആയ ഭഗവതിക്കും മഹാദേവനും രണ്ടു ക്ഷേത്രങ്ങൾ നിർമ്മിക്കുക എന്ന ഉദ്ദേശത്തോടുകൂടെ രാജാവ് കാരിക്കോട് മഹാദേവനും, അല്പം മാറി തൊടുപുഴയാറിന് സമീപം ഭഗവതിക്കും രണ്ട് ക്ഷേത്രങ്ങൾ നിർമ്മിക്കുകയുണ്ടായി ക്ഷേത്രനിർമ്മാണം പൂർത്തിയായ സമയത്തു മഹാദേവൻ രാജാവിന് സ്വപ്നദർശനം നൽകുകയും പരശുരാമനാൽ പ്രതിഷ്ഠിതമായ ഒരു ശിവലിംഗം കാഞ്ഞിരമറ്റത്തിന്‌ സമീപം കിടക്കുന്നതായി അരുൾ ചെയ്തു.
തുടർന്ന് നടത്തിയ അന്വേഷണത്തിൽ ശിവലിംഗം ലഭിക്കുകയും കാഞ്ഞിരമറ്റത്ത് ഭഗവതിക്ക് നിർമിച്ച ക്ഷേത്രത്തിൽ പ്രതിഷ്ഠിക്കുകയുണ്ടായി.
അങ്ങനെ കാരിക്കോട് ഭഗവതി ക്ഷേത്രം പ്രതിഷ്ഠിതമായി.
ഈ ചരിത്രത്തിനു ഉപോല്ബലകമായി ചില ദൃഷ്ടാന്തങ്ങൾ ഇപ്പോഴും കാണാവുന്നതാണ്.
കാരിക്കോട് ഭഗവതി ക്ഷേത്രത്തിനു മുൻപിൽ സ്ഥിതി ചെയ്യുന്ന നന്ദി വിഗ്രഹവും, നൂറ്റെട്ടു ശിവാലയങ്ങളുടെ പട്ടികയിൽ കാരിക്കോട് മഹാദേവൻ എന്ന പ്രയോഗവും ഇതിനു തെളിവാണ്.
കുംഭമാസത്തിലെ ഭരണി ക്ഷേത്രത്തിൽ ഉത്സവമായി കൊണ്ടാടി വരുന്നു.
ചുറ്റമ്പലത്തോട് കൂടിയ ക്ഷേത്രത്തിനു പുറകിൽ കുളം സ്ഥിതി ചെയ്യുന്നു.
ആറടിയോളം ഉയരമുള്ള ദാരു വിഗ്രഹത്തിൽ ഭദ്രകാളി ഭാവത്തിൽ കാരിക്കോട്ടമ്മ സ്ഥിതി ചെയ്യുന്നു.
ശിവൻ , ഘണ്ടകർണൻ, ഗണപതി, ദുർഗാ എന്നിവർ ഉപദേവതമാരാണ്.
പുരാവസ്തു വകുപ്പിന് കീഴിലുള്ള ആയിരത്തി എണ്ണൂറോളം  വർഷം പഴക്കം ഉള്ള അണ്ണാമലൈനാഥർ ക്ഷേത്രം ഈ ക്ഷേത്രത്തിനു സമീപം സ്ഥിതി ചെയ്യുന്നു.
തിരുവിതാംകൂർ ദേവസ്വം ബോർഡിനാണ് ക്ഷേത്ര ഭരണം.
കാരി ഫിഷർ
കാരി ഫ്രാൻസെസ് ഫിഷർ (ഒക്ടോബർ 21, 1956 - ഡിസംബർ 27, 2016) ഒരു അമേരിക്കൻ നടിയും എഴുത്തുകാരിയുമാണ്.
സ്റ്റാർ വാർസ് സിനിമകളിൽ (1977-1983) രാജകുമാരി ലിയയായി അഭിനയിച്ച അവർക്ക്, ഈ വേഷത്തിന് നാല് സാറ്റേൺ അവാർഡ് നാമനിർദ്ദേശങ്ങൾ ലഭിച്ചു.
സ്റ്റാർ വാർസ്: ദി ഫോഴ്‌സ് എവേക്കൻസ് (2015), ദി ലാസ്റ്റ് ജെഡി (2017) എന്നീ ചിത്രങ്ങളിൽ ഈ വേഷം അവർ വീണ്ടും അവതരിപ്പിക്കുകയും ദി ലാസ്റ്റ് ജെഡ് അവർക്കായി മരണാനന്തര റിലീസായി സമർപ്പിക്കപ്പെടുകയും ചെയ്തു.
ദി റൈസ് ഓഫ് സ്കൈവാക്കർ (2019) എന്ന ചിത്രത്തിൽ അവരുടെ ദ ഫോഴ്സ് അവേക്കൻസ് എന്ന സിനിമയ്ക്കായി ചിത്രീകരിച്ച റിലീസ് ചെയ്യാത്ത ഭാഗങ്ങൾ ഉപയോഗിച്ചിരുന്നു.
ഷാംപൂ (1975), ദി ബ്ലൂസ് ബ്രദേഴ്‌സ് (1980), ഹന്ന ആൻഡ് ഹെർ സിസ്റ്റേഴ്‌സ് (1986), ദി 'ബർബ്‌സ് (1989), വെൻ ഹാരി മെറ്റ് സാലി...
(1989), സോപ്‌ഡിഷ് (1991), ദി വിമൻ (2008) എന്നിവയാണ് ഫിഷറിന്റെ മറ്റ് പ്രധാന ചലച്ചിത്ര അംഗീകാരങ്ങൾ.
ടെലിവിഷൻ പരമ്പരകളായ 30 റോക്ക് (2007), കാറ്റസ്ട്രോഫി (2017) എന്നിവയിലെ പ്രകടനങ്ങൾക്ക് ഒരു കോമഡി പരമ്പരയിലെ മികച്ച അതിഥി നടിക്കുള്ള പ്രൈംടൈം എമ്മി അവാർഡിന് അവർ രണ്ടുതവണ നാമനിർദ്ദേശം ചെയ്യപ്പെട്ടു.
പോസ്റ്റ്കാർഡ്സ് ഫ്രം ദ എഡ്ജ് എന്ന ആത്മകഥാംശമുള്ള നോവൽ, ഒരു വനിതാകഥാപാത്രം മാത്രമുള്ള ആത്മകഥാപരമായ ഒരു നാടകം, ഇതേ നാടകത്തെ ആസ്പദമാക്കിയുള്ള നോൺ-ഫിക്ഷൻ പുസ്തകമായ വിഷ്ഫുൾ ഡ്രിങ്കിംഗ് എന്നിവയുൾപ്പെടെ നിരവധി അർദ്ധ-ആത്മകഥാപരമായ രചനകൾ ഫിഷർ നടത്തിയിട്ടുണ്ട്.
പോസ്റ്റ്കാർഡ്സ് ഫ്രം ദ എഡ്ജിന്റെ ചലച്ചിത്ര പതിപ്പിന് തിരക്കഥയെഴുതിയ അവർക്ക്, അത് മികച്ച അഡാപ്റ്റഡ് തിരക്കഥയ്ക്കുള്ള ബാഫ്റ്റ അവാർഡ് നോമിനേഷൻ നേടിക്കൊടുത്തതൊടൊപ്പം വിഷ്ഫുൾ ഡ്രിങ്കിംഗ് എന്ന വൺ വുമൺ സ്റ്റേജ് ഷോയ്ക്ക് മികച്ച വെറൈറ്റി സ്പെഷ്യലിനുള്ള പ്രൈംടൈം എമ്മി അവാർഡിന് നാമനിർദ്ദേശവും ലഭിച്ചു.
ഹുക്ക് (1991), സിസ്റ്റർ ആക്റ്റ് (1992), ദി വെഡ്ഡിംഗ് സിം ഗർ (1998), കൂടാതെ സ്റ്റാർ വാർസ് ഫ്രാഞ്ചൈസിയിൽ നിന്നുള്ള നിരവധി സിനിമകളുടെ തിരക്കഥകൾ സംഗ്രഹിക്കുന്നതും തിരുത്തിയഴുതുന്നതും ഉൾപ്പെടെ, ഒരു സ്ക്രിപ്റ്റ് ഡോക്ടറായും ഫിഷർ മറ്റ് എഴുത്തുകാരുടെ തിരക്കഥകളിൽ പ്രവർത്തിച്ചിരുന്നു.
ഗായകൻ എഡ്ഡി ഫിഷറുടെയും നടി ഡെബി റെയ്നോൾഡ്സിന്റെയും മകളായിരുന്നു ഫിഷർ.
തങ്ങളുടെ ബന്ധത്തെക്കുറിച്ച് വ്യക്തമാക്കുന്ന ബ്രൈറ്റ് ലൈറ്റ്‌സ്: സ്റ്റാറിംഗ് കാരി ഫിഷർ ആൻറ് ഡെബ്ബി റെയ്നോൾഡ്സ് എന്ന ഡോക്യമെൻററിയിൽ അമ്മയും മകളും ഒരുമിച്ച് പ്രത്യക്ഷപ്പെട്ടു.
2016 ലെ കാൻ ഫിലിം ഫെസ്റ്റിവലിൽ ഇതിൻറെ പ്രഥമ പ്രദർശനം നടന്നു.
ബൈപോളാർ ഡിസോർഡർ , മയക്കുമരുന്ന് ആസക്തി എന്നിവയുമായി ബന്ധപ്പെട്ട തന്റെ അനുഭവങ്ങളെക്കുറിച്ച് പരസ്യമായി സംസാരിക്കാൻ ധൈര്യം കാട്ടിയതിൻറെ പേരിൽ പേരിൽ അവർ ഏറെ പ്രശംസ നേടി.
ലണ്ടനിൽ നിന്ന് ലോസ് ഏഞ്ചൽസിലേക്കുള്ള ട്രാൻസ്അറ്റ്ലാന്റിക് ഫ്ലൈറ്റ് യാത്രക്കിടെ ദേഹാസ്വാസ്ഥ്യം  അനുഭവപ്പെട്ട് തീവ്രപരിചരണവിഭാഗത്തിൽ പ്രവേശിപ്പിക്കപ്പെട്ട അവർ നാല് ദിവസത്തിന് ശേഷം, 2016 ഡിസംബർ 27 ന്, 60 വയസ്സുള്ളപ്പോൾ, പെട്ടെന്നുള്ള ഹൃദയസ്തംഭനം മൂലം ഫിഷർ മരിച്ചു.
മരണാനന്തരം 2017-ൽ ഒരു ഡിസ്നി ലെജൻഡ് അവാർഡും 2018-ൽ മികച്ച സ്പോക്കൺ വേഡ് ആൽബത്തിനുള്ള ഗ്രാമി അവാർഡും ലഭിച്ചു.
1956 ഒക്ടോബർ 21 ന് കാലിഫോർണിയയിലെ ബർബാങ്കിലുള്ള പ്രൊവിഡൻസ് സെന്റ് ജോസഫ് മെഡിക്കൽ സെന്ററിൽ നടി ഡെബി റെയ്നോൾഡ്സിന്റെയും ഗായകൻ എഡ്ഡി ഫിഷറിന്റെയും മകളായി കാരി ഫ്രാൻസെസ് ഫിഷർ ജനിച്ചു.
ഫിഷറിന്റെ പിതാമഹന്മാർ റഷ്യൻ-ജൂത കുടിയേറ്റക്കാരും ഒരു നസറീൻ സഭാ വിശ്വാസിയായി വളർന്ന മാതാവ് സ്കോട്ട്സ്-ഐറിഷ്, ഇംഗ്ലീഷ് വംശജയുമായിരുന്നു.
1959-ൽ മാതാപിതാക്കൾ വിവാഹമോചനം നേടുന്ന സമയത്ത് ഫിഷറിന് വെറും  രണ്ട് വയസ്സായിരുന്നു പ്രായം.
നടി കോന്നി സ്റ്റീവൻസുമായുള്ള പിതാവിന്റെ മൂന്നാം വിവാഹം, ഫിഷറിന് രണ്ട് അർദ്ധസഹോദരിമാരായ ജോളി ഫിഷർ, ട്രിസിയ ലീ ഫിഷർ എന്നിവരെ നേടിക്കൊടുത്തു.
1960-ൽ മാതാവ് പാദരക്ഷകളുടെ ഒരു വിപണന ശൃംഖലയുടെ ഉടമ ഹാരി കാളിനെ വിവാഹം കഴിച്ചു.
1973-ൽ ഫിഷറിന് 17 വയസ്സുള്ളപ്പോൾ മാതാവ് റെയ്‌നോൾഡ് കാളിൽനിന്ന് വിവാഹമോചനം നേടി.
കുട്ടിക്കാലത്ത് പുസ്തകങ്ങളുടെ കൂട്ടുകാരിയായിരുന്ന ഫിഷർ കുടുംബത്തിൽ ഒരു "പുസ്തകപ്പുഴു" എന്ന് അറിയപ്പെട്ടു.
ക്ലാസിക് സാഹിത്യം വായിക്കാനും കവിതകൾ എഴുതാനുമാണ് അവൾ തന്റെ ബാല്യകാലം വിനിയോഗിച്ചത്.
16 വയസ്സ് വരെ ബെവർലി ഹിൽസ് ഹൈസ്‌കൂളിൽ വിദ്യാഭ്യാസം നടത്തിയ ഫിഷർ, തന്റെ അമ്മ അഭിനയിച്ച ഐറിൻ (1973) എന്ന ഹിറ്റ് നാടകത്തിൻറെ  ബ്രോഡ്‌വേ പുനർനിർമ്മാണത്തിൽ  ഒരു അരങ്ങേറ്റക്കാരിയും ഗായികയുമായി പ്രത്യക്ഷപ്പെട്ടു.
ബ്രോഡ്‌വേയിൽ സമയം ചിലവഴിച്ചതിനാൽ വിദ്യാഭ്യാസം തടസ്സപ്പെട്ടതോടെ ഫിഷർ ഹൈസ്‌കൂൾ പഠനം ഉപേക്ഷിച്ചു.
1973-ൽ, ലണ്ടനിലെ സെൻട്രൽ സ്കൂൾ ഓഫ് സ്പീച്ച് ആൻഡ് ഡ്രാമയിൽ പരിശീലനത്തിന് ചേർന്ന ഫിഷർ, അവിടെ ഏതാണ്ട്  18 മാസത്തോളം നാടക പരിശീലത്തിൽ പങ്കെടുത്തു.
അവിടുത്തെ പരിശീലകാലത്തിനുശേഷം, ഫിഷർ സാറാ ലോറൻസ് കോളേജിൽ സ്വീകരിക്കപ്പെടുകയും അവിടെ കലാസംബന്ധിയായ വിഷയങ്ങൾ പഠിക്കാൻ പദ്ധതിയിടുകയും ചെയ്തു.
അവർ പിന്നീട് ബിരുദം നേടാതെ അവിടെനിന്ന് പുറത്തുപോയി.
ഔദ്യാഗികജീവിതം 1970-കൾ
1974-ന്റെ മധ്യത്തിൽ ചിത്രീകരിച്ച കൊളംബിയ പിക്‌ചേഴ്‌സിൻറെ ഹാസ്യാത്മക ചിത്രം ഷാംപൂവിലെ വശീകരണ പാടവമുള്ള ലോർണ കാർഫ് എന്ന കഥാപാത്രമായി 17ആം വയസിലാണ്  ഫിഷർ 1975-ൽ സിനിമയിൽ അരങ്ങേറ്റം കുറിച്ചത്.
ഈ സിനിമയിൽ ലീ ഗ്രാന്റും ജാക്ക് വാർഡനും അവളുടെ മാതാപിതാക്കളായി വേഷമിട്ടു.
വാറൻ ബീറ്റി , ജൂലി ക്രിസ്റ്റി , ഗോൾഡി ഹോൺ എന്നിവരും ഈ ചിത്രത്തിലെ മറ്റ് അഭിനേതാക്കളായിരുന്നു.
1977-ൽ, ജോർജ്ജ് ലൂക്കാസിന്റെ സയൻസ്-ഫിക്ഷൻ ചിത്രമായ സ്റ്റാർ വാർസിൽ (പിന്നീട് സ്റ്റാർ വാർസ്: എപ്പിസോഡ് IV - എ ന്യൂ ഹോപ്പ് എന്ന് പുനർനാമകരണം ചെയ്യപ്പെട്ടു) ഫിഷർ മാർക്ക് ഹാമിൽ , ഹാരിസൺ ഫോർഡ് എന്നവിർക്കൊപ്പം ലിയ രാജകുമാരിയായി അഭിനയിച്ചു.
സഹ അഭിനേതാക്കളുമായി അക്കാലത്ത് അത്ര അടുപ്പത്തിലായിരുന്നില്ലെങ്കിലും, സിനിമയുടെ വാണിജ്യ വിജയത്തോടെ അവർ അടുത്ത ബന്ധം പുലർത്തി.
1978 ഏപ്രിലിൽ, റിംഗോ സ്റ്റാറിന്റെ 1978 ലെ ടിവി സ്‌പെഷ്യൽ റിംഗോയിൽ ഫിഷർ ഒരു പ്രണയിനിയായി പ്രത്യക്ഷപ്പെട്ടു.
അടുത്ത മാസം, എബിസി-ടെലിവിഷൻ സിനിമയായ ലീവ് യെസ്റ്റേർഡേ ബിഹൈൻഡിൽ ജോൺ റിട്ടറിനൊപ്പം (റിംഗോയിലും പ്രത്യക്ഷപ്പെട്ടിരുന്നു) അവർ അഭിനയിച്ചു.
ഈ സമയത്ത്, വില്യം ഇംഗേയുടെ നാടകമായ കം ബാക്ക്, ലിറ്റിൽ ഷെബയുടെ ടെലിവിഷൻ പതിപ്പായ ലോറൻസ് ഒലിവിയർ പ്രസന്റ്സ് എന്ന ആന്തോളജി പരമ്പരയിൽ ലോറൻസ് ഒലിവിയർ, ജോവാൻ വുഡ്വാർഡ് എന്നിവർക്കൊപ്പം ഫിഷർ പ്രത്യക്ഷപ്പെട്ടു.
ആ നവംബറിൽ, 1978 ലെ ടിവി നിർമ്മാണമായ സ്റ്റാർ വാർസ് ഹോളിഡേ സ്‌പെഷലിൽ അവർ ലിയ രാജകുമാരിയായി അഭിനയിക്കുകയും അവസാന സീനിൽ ഗാനം ആലപിക്കുകയും ചെയ്തു.
1980-കൾ
ദി ബ്ലൂസ് ബ്രദേഴ്സ് എന്ന സിനിമയിൽ ജെയ്ക്കിന്റെ പ്രതികാരദാഹിയായ മുൻ കാമുകിയായി ഫിഷർ പ്രത്യക്ഷപ്പെട്ടു; അവളെ "മിസ്റ്ററി വുമൺ" എന്നാണ് സിനിമയുടെ ക്രെഡിറ്റിൽ രേഖപ്പെടുത്തിയിരുന്നത്.
ചിക്കാഗോയിൽ സിനിമയുടെ ചിത്രീകരണത്തിനിടെ, ബ്രസ്സൽസ് സ്പ്രൌട്ട് തൊണ്ടയിൽ കുരുങ്ങി ശ്വാസ തടസം അനുഭവിച്ച സമയത്ത്, ഡാൻ അയ്‌ക്രോയിഡ് ആണ് പ്രഥമ ശുശ്രൂഷ നൽകി തൻറെ ജീവൻ രക്ഷിച്ചതെന്ന് അവർ പറഞ്ഞു.
1980-ൽ സെൻസേർഡ് സീൻസ്  ഫ്രം കിംഗ് കോങ് എന്ന ഷോയിൽ  അവർ ബ്രോഡ്‌വേയിൽ പ്രത്യക്ഷപ്പെട്ടു.
അതേ വർഷം, ദി എംപയർ സ്‌ട്രൈക്ക്‌സ് ബാക്കിൽ ലിയ രാജകുമാരിയായി അവർ വീണ്ടും അഭിനയിക്കുകയും, കൂടാതെ റോളിംഗ് സ്റ്റോൺ മാസികയുടെ 1980 ജൂലൈ 12 ലക്കത്തിന്റെ കവറിൽ ചിത്രത്തിന്റെ പ്രചരണാർത്ഥം സ്റ്റാർ വാർസ് സഹതാരങ്ങൾക്കൊപ്പം പ്രത്യക്ഷപ്പെടുകയും ചെയ്തു.
1983-ൽ ആഗ്നസ് ഓഫ് ഗോഡ് എന്ന നാടകത്തിൻറെ ബ്രോഡ്‌വേ നിർമ്മാണത്തിൽ സിസ്റ്റർ ആഗ്നസായി അഭിനയിച്ചു.
1983-ൽ, റിട്ടേൺ ഓഫ് ദി ജെഡി എന്ന സ്റ്റാർ വാർസ് ചിത്രത്തിൽ രാജകുമാരി ലിയയുടെ വേഷത്തിലേക്ക് ഫിഷർ മടങ്ങിയെത്തുകയും ചിത്രത്തിന്റെ പ്രചരണാർത്ഥം റോളിംഗ് സ്റ്റോണിന്റെ 1983 ലെ സമ്മർ ലക്കം കവറിൽ കഥാപാത്രം ധരിച്ചിരുന്ന ലോഹ  ബിക്കിനിയിൽ അവർ പോസ് ചെയ്തു.
ഈ വേഷം പിന്നീട് അതിന്റേതായ ആരാധകരെ നേടി.
1986-ൽ, വുഡി അലന്റെ ഹന്ന ആൻഡ് ഹെർ സിസ്റ്റേഴ്‌സിൽ ബാർബറ ഹെർഷി, മിയ ഫാരോ എന്നിവർക്കൊപ്പം ഫിഷർ അഭിനയിച്ചു.
1987-ൽ ഫിഷർ തന്റെ ആദ്യ നോവലായ പോസ്റ്റ്കാർഡ്സ് ഫ്രം ദ എഡ്ജ് പ്രസിദ്ധീകരിച്ചു.
1970-കളുടെ ഒടുവിൽ മയക്കുമരുന്നിന് അടിമയായതും അമ്മയുമായുള്ള അവളുടെ ബന്ധവും പോലെ യഥാർത്ഥ ജീവിതത്തിലെ സംഭവങ്ങൾ സാങ്കൽപ്പികമായും  ആക്ഷേപഹാസ്യമായും അവതരിപ്പിച്ച ഈ പുസ്തകം എല്ലാ അർത്ഥത്തിലും തികച്ചും  അർദ്ധ-ആത്മകഥാപരമായ പുസ്തകമായിരുന്നു.
അത് ഒരു ബെസ്റ്റ് സെല്ലറായി മാറുകയും മികച്ച ആദ്യ നോവലിനുള്ള ലോസ് ഏഞ്ചൽസ് പെൻ അവാർഡ് നേടുകയും ചെയ്തു.
1987-ൽ ഓസ്‌ട്രേലിയൻ ചിത്രമായ ദി ടൈം ഗാർഡിയനിലും അവർ അഭിനയിച്ചു.
1989-ൽ, വെൻ ഹാരി മെറ്റ് സാലി...
എന്ന സിനിമയിൽ ഒരു പ്രധാന സഹകഥാപാത്രത്തെ അവതരിപ്പിച് ഫിഷർ, അതേ വർഷം തന്നെ ടോം ഹാങ്‌ക്‌സിനൊപ്പം ദ 'ബർബ്‌സ് എന്ന ചിത്രത്തിൽ അദ്ദേഹം അവതരിപ്പിച്ച കഥാപാത്രത്തിന്റെ ഭാര്യയായി പ്രത്യക്ഷപ്പെട്ടു.
1990-ൽ, കൊളംബിയ പിക്ചേഴ്സ് പോസ്റ്റ്കാർഡ്സ് ഫ്രം ദ എഡ്ജ് എന്ന നോവലിൻറെ ഒരു ചലച്ചിത്ര പതിപ്പ് ഫിഷറിൻറെ തിരക്കഥയോടെ പുറത്തിറക്കുകയും മെറിൽ സ്ട്രീപ്പ് , ഷെർലി മക്ലെയിൻ, ഡെന്നിസ് ക്വെയ്ഡ് എന്നിവർ ഇതിൽ അഭിനയിക്കുകയും ചെയ്തു.
1991-ൽ ഫാന്റസി കോമഡി ചിത്രമായ ഡ്രോപ്പ് ഡെഡ് ഫ്രെഡിൽ പ്രത്യക്ഷപ്പെട്ടതു കൂടാതെ ഓസ്റ്റിൻ പവർസ്: ഇന്റർനാഷണൽ മാൻ ഓഫ് മിസ്റ്ററിയിൽ (1997) ഒരു രോഗ ചികിത്സകയായും അഭിനയിച്ചു.
1990-കളിൽ ഫിഷർ സറണ്ടർ ദി പിങ്ക് (1990), ഡെല്യൂഷൻസ് ഓഫ് ഗ്രാൻഡ്മാ (1993) എന്നീ നോവലുകൾ പ്രസിദ്ധീകരിച്ചു.
ഫിഷർ രചന നിർവ്വഹിച്ച ടെലിവിഷൻ സിറ്റ്കോം റോസനെയുടെ "ആർസെനിക് ആൻഡ് ഓൾഡ് മോം" എന്ന ഒരു എപ്പിസോഡിൽ, അവരുടെ അമ്മ ഡെബി റെയ്നോൾഡ്സ് അതിഥി വേഷത്തിൽ പ്രത്യക്ഷപ്പെട്ടിരുന്നു.
ലെതൽ വെപ്പൺ 3 (അതിൽ അവർ റെനെ റുസ്സോയുടെ ചില സംഭാഷണങ്ങൾ എഴുതിയിട്ടുണ്ട്), ഔട്ട്‌ബ്രേക്ക് (റൂസ്സോയും അഭിനയിച്ചു), ദി വെഡ്ഡിംഗ് സിംഗർ , സ്റ്റോപ്പ് ഓർ മൈ മോം വിൽ ഷൂട്ട് തുടങ്ങിയ സിനിമകൾക്ക് ഫിഷർ അംഗീകാരമില്ലാത്ത ഏതാനും തിരക്കഥാ ജോലികളും ചെയ്തിരുന്നു.
2000-ൽ പുറത്തിറങ്ങിയ സ്‌ക്രീം 3 എന്ന സിനിമയിൽ, ഫിഷറിനെപ്പോലെ ആകാരമുണ്ടെന്ന് സമ്മതിക്കുന്ന ഒരു മുൻ നടിയായി അഭിനയിച്ച ഫിഷർ 2001-ൽ കെവിൻ സ്മിത്തിൻറെ ചിത്രം ജയ് ആൻറ് സൈലന്റ് ബോബ് സ്‌ട്രൈക്ക് ബാക്ക് എന്ന ചിത്രത്തിൽ ഒരു കന്യാസ്ത്രീയായി അഭിനയിച്ചു.
ദിസ് ഓൾഡ് ബ്രോഡ്‌സ് (2001) എന്ന ടെലിവിഷൻ ഹാസ്യാത്മക ചിത്രത്തിന്റെ സഹ-രചന നിർവ്വഹിച്ച അവർ, അതിന്റെ സഹ-എക്‌സിക്യൂട്ടീവ് പ്രൊഡ്യൂസർ കൂടിയായിരുന്നു.
അവളുടെ അമ്മ ഡെബി റെയ്നോൾഡ്സ്, എലിസബത്ത് ടെയ്‌ലർ, ജോവാൻ കോളിൻസ്, ഷെർലി മക്ലെയിൻ എന്നിവരും ഇതിൽ അഭിനയിച്ചവരിൽ ഉൾപ്പെടുന്നു.
2003-ൽ, ചാർലീസ് ഏഞ്ചൽസ്: ഫുൾ ത്രോട്ടിൽ എന്ന ചിത്രത്തിൽ മറ്റൊരു കന്യാസ്ത്രീയായ മദർ സുപ്പീരിയറിൻറെ വേഷവും ഫിഷർ അവതരിപ്പിച്ചു.
ഒറിജിനൽ കൃതികളുടെ രചനയ്ക്കും അഭിനയിക്കുന്നതിനും പുറമേ, ഹോളിവുഡിലെ മികച്ച സ്ക്രിപ്റ്റ് ഡോക്ടർമാരിൽ ഒരാളായിരുന്ന ഫിഷർ, മറ്റ് എഴുത്തുകാരുടെ തിരക്കഥകളിലും സ്വാധീനം ചെലുത്തി.
1991 മുതൽ 2005 വരെയുള്ള 15 വർഷങ്ങൾക്കിടയിൽ പുറത്തുവന്ന നിരവധി സിനിമകളിൽ അവർ അംഗീകാരമില്ലാത്ത മിനുക്കു പണികൾ ചെയ്തു.
1992 ലെ ടിവി പരമ്പരയായ ദി യംഗ് ഇന്ത്യാന ജോൺസ് ക്രോണിക്കിൾസിൻറെ സ്‌ക്രിപ്റ്റ് ജോലികൾക്കും   സ്റ്റാർ വാർസ് പ്രീക്വൽ സ്‌ക്രിപ്റ്റുകളുടെ സംഭാഷണങ്ങളുടെ മിനുക്കുപണികൾക്കുമായി ജോർജ്ജ് ലൂക്കാസ് അവളെ നിയോഗിച്ചിരുന്നു.
2007-ൽ ഡ്രീംസ് ഓൺ സ്പെക് എന്ന തിരക്കഥാരചന സംബന്ധിയായ ഡോക്യുമെന്ററിയുടെ അഭിമുഖക്കാരിൽ ഒരാളായി അവളെ തിരഞ്ഞെടുത്തതിന് കാരണം ഈ മേഖലയിലെ അവളുടെ വൈദഗ്ദ്ധ്യം ആയിരുന്നു.
2004-ൽ ഒരു അഭിമുഖത്തിൽ, താൻ ഇനി അധികം സ്ക്രിപ്റ്റ് ഡോക്ടറിംഗ് ചെയ്യാൻ ഉദ്ദേശിക്കുന്നില്ലെന്ന് ഫിഷർ പറഞ്ഞു.
2005-ൽ, വിമൻ ഇൻ ഫിലിം വീഡിയോ – ഡിസി എന്ന സംഘടന ഫിഷറിനെ വുമൺ ഓഫ് വിഷൻ അവാർഡ് നൽകി ആദരിച്ചു.
ഫാമിലി ഗൈ എന്ന ആനിമേറ്റഡ് സിറ്റ്‌കോമിൽ പീറ്റർ ഗ്രിഫിൻ എന്ന കഥാപാത്രത്തിൻറെ യജമാനൻ‌  ഏഞ്ചലയ്ക്ക് ഫിഷർ ശബ്ദം നൽകുകയും ഹോളിവുഡ് മോംസ് എന്ന പേരിലുള്ള ഫോട്ടോഗ്രാഫുകളുടെ ഒരു പുസ്തകത്തിന് ആമുഖം എഴുതുകയും അത് 2001-ൽ പ്രസിദ്ധീകരിക്കപ്പെടുകയും ചെയ്തു.
2004-ൽ ഫിഷർ പോസ്റ്റ്കാർഡ്സ് ഫ്രം ദ എഡ്ജ് എന്ന നോവലിൻറെ തുടർച്ചയായി, ദി ബെസ്റ്റ് ഓഫുൾ ദേർ ഈസ് എന്ന നോവൽ പ്രസിദ്ധീകരിച്ചു.
2006 നവംബർ മുതൽ 2007 ജനുവരി വരെ ലോസ് ഏഞ്ചൽസിലെ ഗെഫെൻ പ്ലേഹൗസിൽ‌ വിഷ്ഫുൾ ഡ്രിങ്കിംഗ് എന്ന തന്റെ നാടകം ഫിഷർ എഴുതി അവതരിപ്പിച്ചു.
തുടർന്ന് നാടകം ബെർക്ക്‌ലി റിപ്പർട്ടറി തിയേറ്റർ, സാൻ ജോസ്, ഹാർട്ട്ഫോർഡ് സ്റ്റേജ്, അരീന സ്റ്റേജ്, ബോസ്റ്റൺ എന്നിവിടങ്ങളിൽ 2008-ൽ ഉടനീളം അവതരിപ്പിക്കപ്പെട്ടു.
ഫിഷർ 2008 ഡിസംബറിൽ തന്റെ വിജയകരമായ നാടകത്തെ അടിസ്ഥാനമാക്കി വിഷ്ഫുൾ ഡ്രിങ്കിം ഗ് എന്ന പേരിൽ തന്റെ ആത്മകഥാപരമായ പുസ്തകം പ്രസിദ്ധീകരിക്കുകയും ഒപ്പം ഒരു മാധ്യമ പര്യടനം ആരംഭിക്കുകയും ചെയ്തു.
2009-ൽ, സിയാറ്റിൽ റിപ്പർട്ടറി തിയേറ്ററിൽ തന്റെ നാടകവുമായി ഫിഷർ വേദിയിലേക്ക് മടങ്ങിയെത്തി.
വിഷ്ഫുൾ ഡ്രിങ്കിംഗ് പിന്നീട് ന്യൂയോർക്കിലെ ബ്രോഡ്‌വേയിൽ സ്റ്റുഡിയോ 54-ൽ ആരംഭിക്കുകയും 2009 ഒക്‌ടോബർ മുതൽ 2010 ജനുവരി വരെ നീണ്ടുനിൽക്കുകയും ചെയ്‌തു.
2009 ഡിസംബറിൽ ഫിഷറിന്റെ, വിഷ്‌ഫുൾ ഡ്രിങ്കിംഗിന്റെ ഓഡിയോബുക്ക് റെക്കോർഡിംഗ് മികച്ച സ്‌പോക്കൺ വേഡ് ആൽബം വിഭാഗത്തിൽ 2009 ഗ്രാമി അവാർഡിന് നാമനിർദ്ദേശം നേടി.
ഹോളിവുഡിലെ മികച്ച സിനിമകളെക്കുറിച്ചുള്ള വിജ്ഞാനപ്രദവും വിനോദപ്രദവുമായ സംഭാഷണങ്ങളുമായി 2007-ൽ ശനിയാഴ്ച വൈകുന്നേരങ്ങളിൽ ടർണർ ക്ലാസിക് മൂവീസ് എന്ന പ്രോഗ്രാമിൻറെ അവതാരകനായ റോബർട്ട് ഓസ്ബോണിനൊപ്പം ദ എസൻഷ്യൽ എന്ന പ്രോഗ്രാമിൽ അവർ പങ്കെടുത്തിരുന്നു.
സെക്‌സ് ആൻഡ് ദി സിറ്റി എന്ന പരമ്പരയുടെ സീസൺ 3-ൽ സാറാ ജെസീക്ക പാർക്കറിനൊപ്പം " സെക്‌സ് ആൻഡ് അനദർ സിറ്റി " എന്ന എപ്പിസോഡിൽ അവർ അതിഥി താരമായി അഭിനയിച്ചു.
2007 ഒക്ടോബർ 25-ന്, 30 റോക്ക് എന്ന പരമ്പരയുടെ " റോസ്മേരിസ് ബേബി " എന്ന രണ്ടാം സീസണിലെ എപ്പിസോഡിൽ റോസ്മേരി ഹോവാർഡ് എന്ന കഥാപാത്രമായി ഫിഷർ അതിഥി വേഷത്തിൽ അഭിനയിക്കുകയും അതിന് അവർക്ക് എമ്മി അവാർഡ് നാമനിർദ്ദേശം ലഭിക്കുകയു ചെയ്തു.
2008 ഏപ്രിൽ 28-ന് ഡീൽ ഓർ നോ ഡീൽ എന്ന ഷോയിൽ അവർ അതിഥിയായി എത്തി.
2008-ൽ, സ്റ്റാർ വാർസുമായി ബന്ധപ്പെട്ട കോമഡി ചിത്രം ഫാൻബോയ്‌സിൽ ഡോക്ടറായി അവർ ഒരു അതിഥി വേഷം ചെയ്തിരുന്നു.
കാരി മള്ളിഗൻ
കാരി ഹന്ന മള്ളിഗൻ (ജനനം: 28 മേയ് 1985) ഒരു ഇംഗ്ലീഷ് നടിയാണ്.
രണ്ട് അക്കാദമി അവാർഡുകൾ , രണ്ട് ഗോൾഡൻ ഗ്ലോബ് പുരസ്കാരങ്ങൾ , നാല് സ്ക്രീൻ ആക്ടേർസ് ഗിൽഡ് അവാർഡുകൾ, ഒരു ടോണി അവാർഡ് എന്നിവയ്ക്കുള്ള നാമനിർദ്ദേശങ്ങൾക്ക് പുറമേ, ഒരു ബ്രിട്ടീഷ് അക്കാദമി ഫിലിം അവാർഡ്, ഒരു ക്രിട്ടിക്സ് ചോയ്സ് മൂവി അവാർഡ് എന്നിവയുൾപ്പെടെ നിരവധി അംഗീകാരങ്ങളും അവർ നേടിയിട്ടുണ്ട്.
2004 റോയൽ കോർട്ട് തിയേറ്ററിൽ അവതരിപ്പിക്കപ്പെട്ട കെവിൻ എലിയട്ടിന്റെ ഫോർട്ടി വിങ്ക്സ് എന്ന നാടകത്തിലൂടെയാണ് മള്ളിഗൻ വേദിയിൽ അരങ്ങേറ്റം കുറിച്ചത്.
പ്രൈഡ് പ്രിജുഡിസ് (2005) എന്ന റൊമാന്റിക് ഡ്രാമാ സിനിമയിലൂടെ ഒരു സഹനടിയായി ചലച്ചിത്ര രംഗത്ത് അരങ്ങേറ്റം കുറിച്ചശേഷം ബ്ലീക്ക് ഹൗസ് (2005) എന്ന നാടക പരമ്പര, ടെലിവിഷൻ ചിത്രമായ നോർത്താംഗർ ആബി (2007) എന്നിവയുൾപ്പെടെ ടെലിവിഷനിൽ വിവിധ വേഷങ്ങൾ അവതരിപ്പിച്ചു.
ഡോക്ടർ ഹു പരമ്പരയുടെ “ബ്ലിങ്ക്” എന്ന എപ്പിസോഡിൽ സാലി സ്പാരോ എന്ന കഥാപാത്രമായി അഭിനയിച്ചു.
2008 ലെ ആന്റൺ ചെക്കോവ് നാടകമായ ദി സീഗലിന്റെ പുനരവതരണത്തിലൂടെ മള്ളിഗൻ ബ്രോഡ്‌വേയിൽ അരങ്ങേറ്റം കുറിക്കുകയും ഇതിലൂടെ ഒരു ഇയാൻ ചാൾസൺ കമന്റേഷൻ അവാർഡ് നേടുന്നതിനും സാധിച്ചു.